Diari Oficial de la Generalitat Valenciana


Sumari del DOGV 8472, del 25-01-2019 (2019/254)

RESOLUCIÓ de 8 de gener de 2019, de la Direcció General de Medi Natural i d'Avaluació Ambiental, per la qual s'ordena la publicació de l'informe d'impacte ambiental corresponent a l'expedient 147/17-AIA, Torrent i Picanya.
------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8472

Data del DOGV
:   25-01-2019

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2019/254


Data del document
:   08-01-2019

Organisme emissor
:   Conselleria d'Agricultura, Medi Ambient, Canvi Climàtic i Desenvolupament Rural

Tipus de document
:   Resolució

Descriptors 

:   * Conselleria d'Agricultura, Medi Ambient, Canvi Climàtic i Desenvolupament Rural
    * Torrent
    * Picanya
    * impacte ambiental

RESOLUCIÓ de 8 de gener de 2019, de la Direcció General de Medi Natural i d'Avaluació Ambiental, per la qual s'ordena la publicació de l'informe d'impacte ambiental corresponent a l'expedient 147/17-AIA, Torrent i Picanya. [2019/254]  
De conformitat amb l'article 47.3 de la Llei 21/2013, de 9 de desembre, d'avaluació ambiental, el qual estableix la publicació en el Boletín Oficial del Estado o en el diari oficial corresponent de l'informe d'impacte ambiental, resolc:  
  
Publicar en el Diari Oficial de la Generalitat Valenciana l'informe d'impacte ambiental corresponent a l'expedient 147/17-AIA, Torrent i Picanya.  
  
«Informe d'impacte ambiental  
Expedient: 147/2209-WIY.  
Títol: Projecte de construcció d'un nou pont sobre el barranc de Xiva. Accés a Torrent.  
Òrgan substantiu: Servei de Projectes i Obres.  
Direcció General d'Obres Públiques, Transport i Mobilitat.  
Localització: Torrent i Picanya (València).  
  
Amb data 14 de desembre de 2017, el Servei de Projectes i Obres, de la Direcció General d'Obres Públiques, Transport i Mobilitat, remet al Servei d'Avaluació d'Impacte Ambiental la sol·licitud d'inici d'avaluació d'impacte ambiental simplificada del Projecte de construcció d'un nou pont sobre el barranc de Xiva. Accés a Torrent, als termes municipals de Torrent i Picanya (València).  
La dita sol·licitud s'acompanya d'un document ambiental denominat Estudi d'impacte ambiental simplificat del Projecte de construcció d'un nou pont sobre el barranc de Xiva. Accés a Torrent, a Torrent (València), el contingut del qual s'adequa a l'article 45 de la Llei 21/2013, de 9 de desembre, d'avaluació ambiental.  
Objecte  
L'objecte del projecte és un nou accés des de la rotonda superior de l'enllaç entre el distribuïdor comarcal sud i la ronda est d'Alaquàs, situat aigües avall del pont de Torrent, i la carretera CV-406, per mitjà de la construcció d'un nou pont sobre el barranc de Xiva que parteix de la rotonda superior del distribuïdor i un vial que connectarà amb la rotonda situada al nord-oest de Torrent en la CV-406. El projecte inclou la reposició de l'accés a l'estació depuradora d'aigües residuals de Torrent que coincideix amb la reposició del carrer de la Pila.  
  
Antecedents i marc normatiu  
Amb data 18 de juliol de 2017, la Subdirecció General de Mobilitat va remetre al Servei d'Avaluació d'Impacte Ambiental la consulta sobre la tramitació ambiental corresponent al Projecte de construcció d'un nou pont sobre el barranc de Xiva. Accés a Torrent, al terme municipal de Torrent i Picanya. La dita sol·licitud es va acompanyar d'un document de consulta ambiental. Es va incoar l'expedient 112/5856-EMN.  
  
Es va considerar que l'actuació, atés que suposa un encreuament de llit per un nou punt, pot tindre efectes adversos significatius sobre el medi ambient. Per això el projecte, en virtut de l'article 7.2 c de la Llei 21/2013, de 9 de desembre, d'avaluació ambiental (d'ara en avant LAA), està sotmés al procediment d'avaluació d'impacte ambiental simplificada.  
  
Tramitació  
L'òrgan ambiental ha identificat les següents administracions públiques afectades:  
- Ajuntament de Picanya.  
- Ajuntament de Torrent.  
- Confederació Hidrogràfica del Xúquer.  
- Servei d'Ordenació del Territori.  
- Parc Natural de l'Albufera.  
- Servei Territorial de Medi Ambient.  
Amb data 29 de desembre de 2017 es va sol·licitar, en virtut de l'article 46 de LAA, consulta a les administracions públiques afectades. Es transcriu a continuació el contingut de caràcter ambiental dels informes rebuts i es dona trasllat d'una còpia d'aquests.  
  
Informe de l'Ajuntament de Torrent (rebut el 30.01.2018).  
Secció de Medi Ambient  
''[...] En atenció a les possibles afectacions que hi puguen haver sobre el sòl consolidat i programat al voltant de la infraestructura a construir, es preveuran les mesures correctores i protectores necessàries per a evitar problemes de sorolls o vibracions o uns altres que puguen sorgir durant la construcció o explotació del projecte.  
El projecte presentat, quant a la seua ubicació, no té cap afectació important sobre el medi físic, el paisatge o la utilització de recursos naturals.  
En el cas que es necessiten parcel·les per realitzar préstecs o depòsits de terres o material propi de la construcció hauria de realitzar-se en llocs autoritzats per a això''.  
  
Secció d'Obres i Edificis Públics  
''[...] Vist l'estudi d'impacte ambiental simplificat i les característiques bàsiques del projecte es conclou que:  
- El pont proposat millora l'accés nord a la ciutat de Torrent i permet l'eixida i l'entrada directa des del distribuïdor sud, i per tant redueix temps de recorregut cap al bypass i València.  
- El projecte inclou un carril bici i en paral·lel un de vianants que connecta la ronda Safranar amb el carril bici de la CV-403.  
- L'estudi d'impacte ambiental simplificat analitza de forma qualitativa els possibles impactes ambientals que poden produir-se durant l'execució de l'obra durant el seu funcionament.  
- De manera succinta es tracta l'impacte acústic. La millora pel que fa a l'impacte acústic en altres zones de la ciutat no justifiquen la innecessarietat de prendre mesures en la zona de la nova infraestructura. En tot cas s'hauria d'estudiar si és necessari o no prendre mesures contra la contaminació acústica de la zona''.  
  
Informe de la Subdirecció General d'Ordenació del Territori i Paisatge (rebut l'1.03.2018)  
''[...]S'informa que el Projecte de construcció d'un nou pont sobre el barranc de Xiva. Accés a Torrent, no està afectat pel risc d'inundació, segons les determinacions normatives del Pla d'Acció Territorial de caràcter sectorial sobre prevenció del risc d'inundació a la Comunitat Valenciana''.  
  
Informe de l'Ajuntament de Picanya (rebut el 09.03.2018)  
?S'informa que, consultat el projecte constructiu Projecte de construcció d'un nou pont sobre el barranc de Xiva. Accés a Torrent, el suggeriment que es proposa és que s'assegure el desenvolupament i la continuïtat dels traçats ciclistes ja existents, a banda i banda del pont projectat, ja que l'única infraestructura afectada pel desenvolupament d'aquesta obra és el carril bici existent al costat nord de l'actuació, que ha de tindre continuïtat a través de la nova obra projectada.  
Per tant, aquesta actuació ha de donar resposta a la planificació de la mobilitat i l'accessibilitat ciclista, que pretén augmentar la consolidació de la bicicleta a la ciutat, a l'hora de configurar una xarxa que aposta per l'ús saludable dels entorns rurals: dues funcions que es retroalimenten i se serveixen l'una a l'altra?.  
  
Informe de la Direcció Territorial de Medi Ambient (rebut el 15.03.2018)  
Secció Forestal  
?El barranc de Xiva es classifica com a sòl forestal en el PATFOR, i la seua vegetació és la de canyar. Sota l'aspecte forestal no hi ha inconvenient en la realització de l'obra projectada?.  
  
Secció de Camins Ramaders  
?[...] En l'àmbit d'actuació d'aquest projecte hi ha tres camins ramaders.  
L'estudi d'impacte ambiental del projecte els identifica i grafia en plans correctament.  
Explica correctament que dos d'aquests, la carrerassa de l'Assagador de la Florentina i la vereda del barranc de Xiva, no patiran cap alteració o impacte per aquest projecte.  
I per al tercer camí ramader, la vereda del Carrer de la Pila, que en aquesta zona, pràcticament discorre sobre sòl del nucli urbà de Torrent, i que se superposa sobre una part del projecte del nou pont, projecten la construcció d'un carril bici, que donarà continuïtat al carril bici que hi ha a Torrent, amb el carril bici que hi ha a l'altre costat del barranc de Xiva al terme de Picanya i possibilitar així l'ús recreatiu d'aquest tram de camí ramader.  
Per tot això, respecte als camins ramaders, s'emet un informe favorable de l'estudi d'impacte ambiental del Projecte de construcció d'un nou pont sobre el barranc de Xiva. Accés a Torrent?.  
  
Informe de la Confederació Hidrogràfica del Xúquer (rebut el 22.03.2018)  
?El projecte creua el barranc de Xiva (també conegut segons tram, com del Poio o de Torrent).  
Per tant, si és el cas, en els llits, s'haurien de tindre en compte els següents factors, amb caràcter general:  
Haurà de reposar-se la servitud de pas de l'aigua de tal manera que es complisca l'article 47.1 del Text refós de la Llei d'aigües aprovat pel Reial decret legislatius 1/2001, de 20 de juliol, és a dir, sense modificar les servituds naturals actualment existents, i garantir-se a més, la inexistència de risc d'entollada o inundació en les zones pròximes a les obres.  
  
Es garantirà en tot moment el drenatge superficial de les aigües cap als llits, i es mantindran els marges nets.  
S'haurà de reduir en la mesura que es puga la plataforma de treball de la maquinària i dels accessos, i afectar únicament el terreny estrictament necessari.  
Respecte als reblerts i abocaments, es garantirà la no afectació a cursos d'aigües superficials i subterranis, per abocaments contaminants que puguen realitzar-se durant la fase de construcció, així com una vegada finalitzades les obres.  
Quant a préstecs i extraccions en llits o en zones de servitud, es garantirà la no afectació a aquests i la reposició d'aquests al seu estat primitiu una vegada finalitzades les obres.  
Es garantirà la no afectació a les formacions vegetals de la ribera.  
Quant a la hidrogeologia, als efectes de considerar els possibles impactes sobre les aigües subterrànies s'estudiaran:  
- La localització d'aqüífers, zona de recàrrega i surgència.  
- La qualitat de les aigües i l'inventari d'abocaments.  
- L'evolució estacional dels nivells freàtics i la determinació dels fluxos subterranis.  
El Reglament de domini públic hidràulic (RDPH) aprovat pel Reial decret 849/1986, ha sigut modificat pel Reial decret 638/2016, de 9 de desembre [?], i s'han introduït limitacions en relació amb les zones de flux preferent i zones inundables, amb l'objecte de garantir la seguretat de les persones i dels béns.  
En relació amb aquesta modificació del Reglament i les limitacions, s'haurà de complir allò que s'ha disposat, entre altres, en els articles següents:  
- Article 9, Sobre zona de policia i zona de flux preferent.  
- Article 9 bis, Limitacions als usos en la zona de flux preferent en sòl rural.  
- Article 9 ter, Obres i construccions en la zona de flux preferent en sòls en situació bàsica de sòl urbanitzat.  
- Article 9 quater, Règim especial en municipis amb més de de la seua superfície inclosa en la zona de flux preferent.  
- Article 14 bis, Limitacions als usos del sòl en la zona inundable.  
  
- Article 126 ter, Criteris de disseny i conservació per a obres de protecció, modificacions en els llits i obres de pas.  
Cal indicar, que pel Reial decret 18/2016, de 15 de gener, s'aprova el Pla de gestió del risc d'inundació de la demarcació Hidrogràfica del Xúquer, i en el programa de mesures del Pla figura l'actuació Adequació ambiental i drenatge de la conca del Poio vessant a l'Albufera. Fases I i II. Aquesta actuació, que té declaració d'impacte ambiental favorable (BOE 05.01.2012), està en la zona del projecte del nou pont pel que el disseny de les obres del dit projecte, ha de ser coherent amb aquesta actuació i no suposar una modificació o empitjorament del flux, per tant el projecte ha de ser compatible amb l'actuació, i s'ha de coordinar amb aquesta.  
Les actuacions previstes hauran de complir la legislació d'aigües vigents i hauran de sol·licitar-se les autoritzacions administratives corresponents?.  
  
Informe del Parc Natural de l'Albufera (rebut el 10.04.2018)  
?[...] aquest està dins l'àmbit del PORN del Parc Natural de l'Albufera, i fora de l'àmbit del mateix parc.  
La construcció d'aquest pont, per la seua localització, no suposa un impacte significatiu per a la conservació dels valors que motivaren la declaració d'aquest, sempre que es prenguen les mesures necessàries perquè tant durant la construcció com per causa de la presència del pont no s'empitjoren les condicions de les aigües que transcorren pel barranc de Xiva i sempre que es garantisca que la seua capacitat hidràulica és prou als efectes de possibles avingudes del barranc.  
La normativa del PORN no obliga al sotmetiment del projecte a EIA, per la qual cosa ha d'estar-se a la legislació autonòmica i estatal en la matèria. Tampoc l'àmbit afectat està inclòs en cap espai Xarxa Natura 2000. La normativa del PORN únicament estableix:  
5. Infraestructures  
- La localització i el disseny de tota infraestructura, a més de complir la normativa sectorial, haurà de plantejar diverses alternatives sobre la base d'un estudi previ o paral·lel de la capacitat d'acollida del territori que tinga en compte almenys els aspectes següents:  
a) L'increment de processos condicionants naturals com ara risc d'erosió, lliscaments, arrossegaments, etc.  
b) L'alteració de llits per aterrament, o destrucció de la vegetació.  
  
- Durant la realització de les obres hauran de prendre's les precaucions necessàries per a evitar l'alteració de la coberta vegetal o la modificació de llits en els zones adjacents i, en tot cas, el projecte inclourà les necessàries partides pressupostàries per a la correcció de l'impacte produït, així com per a la seua adequació ecològica i paisatgística.  
  
L'obra pot implicar uns desmunts, amb la consegüent acumulació i retirada de terres. Atesa la presència notable en aquest tram del barranc de Xiva d'insubordinacions invasores com la canya vera (Arundo donax) i la pitera (Agave americana), cal que les terres es gestionen adequadament per a evitar que els propàguls i les llavors d'aquestes espècies s'estenguen.  
  
Conclusions  
Atés allò que estableixen els apartats anteriors, s'informa que l'obra descrita per la documentació rebuda, relativa a un projecte de construcció d'un pont sobre el barranc de Xiva, al terme de Picanya i Torrent, no suposa un impacte significatiu sobre la conca hidrogràfica del Parc Natural de l'Albufera, sense perjudici d'allò que establisquen els informes d'altres òrgans ambientals en l'àmbit de les seues competències.  
  
En qualsevol cas, s'hauran d'utilitzar materials i prendre les mesures adequades perquè tant durant la construcció com per causa de la presència del pont no s'empitjoren les condicions de les aigües que transcorren pel barranc de Xiva.  
Les terres extretes i que no es reutilitzen en la mateixa obra s'hauran de dur a abocador autoritzat. Es prohibeix transportar-les o reutilitzar-les sense autorització de les administracions ambientals competents?.  
  
Anàlisi del projecte per a determinar la necessitat de sotmetre o no sotmetre a avaluació d'impacte ambiental ordinària.  
L'anàlisi es realitza tenint en compte els criteris de l'annex III de la LAA.  
  
Característiques del projecte  
Es presenta una única alternativa, atés que l'origen i el final de l'actuació ja estan determinats i és reduït l'espai per a l'actuació. Es proposa un pont de tres buits isostàtics, la longitud total del qual és de 78 m. El tauler està constituït per quatre bigues prefabricades tipus biga en U de 2,10 m de cantell, separades 5,50 metres entre si, i una llosa superior de 0,25 m de grossària, per la qual cosa el cantell total és 2,35 metres. L'amplària del tauler és de 22,00 metres que es reparteix en dues calçades de 6,00 metres cada una, quatre voreres d'emergència (dos per calçada) de 0,50 m cada una, mitjana de separació entre calçades d'1,00 metre, un carril bici de 3,00 m d'amplària, una vorera d'amplària 2,40 m i dues barreres laterals d'amplàries 0,60 i 1,00 m respectivament. Els murs mitgers estan formats per quatre fustos d'1,80 m de diàmetre rematats per capitells troncocònics per a arreplegar els suports de les bigues. L'estrep 1 és tancat amb fonamentació profunda i l'estrep 2 és un carregador pilotat de dimensions 2,40 x 24,58 m² i 1,20 m de cantell.  
  
  
Ubicació dels projectes  
L'actuació s'ubica en el barranc de Xiva, també conegut com a barranc de Torrent o del Poio, un dels afluents principals del Parc Natural de l'Albufera. Està dins del PORN del Parc Natural de l'Albufera.  
  
Es tracta de sòl forestal estratègic, encara que la vegetació principal és la canya.  
En l'àmbit d'actuació d'aquest projecte hi ha tres camins ramaders. L'assagador del barranc de Xiva i l'assagador d'Alaquàs coincideix amb el barranc. La carrerassa de l'assegador de la Florentina coincideix amb la carretera ja executada. La vereda del Carrer de la Pila pràcticament discorre sobre sòl del nucli urbà de Torrent i se superposa sobre una part del projecte del nou pont.  
La vegetació actual és pràcticament l'espècie invasora canyar (Arundo donax), encara que hi ha altres espècies invasores com ara ricí (Ricinus communis), figues paleres (Opuntia ficusindica) i piteres (Agave americana).  
La fauna existent en la zona d'estudi està condicionada per la intensa humanització del medi, per l'abundant presència de canyar en barranc i pel tipus de cultius, la qual cosa fa que les comunitats faunístiques existents tinguen escàs valor ambiental.  
No està afectat per risc d'inundació segons el PATRICOVA.  
  
  
Característiques del potencial impacte  
El document ambiental menciona que es limitaran les actuacions a les àrees estrictament necessàries per a això, i queda prohibit invadir terrenys fora dels delimitats segons el projecte. En aquest sentit es considera necessari abalisar el perímetre de les obres, amb l'objecte d'impedir el pas de persones i maquinària en zones no autoritzades, evitar l'acumulació de materials en àmbits no previstos i minimitzar l'afectació als sòls. Aquesta mesura es durà a terme, sense perjuí de la instal·lació d'un tancament amb senyalització de seguretat que impedisca l'accés del personal no autoritzat i de persones alienes a la instal·lació.  
  
Abans de l'inici de les obres, es definirà exactament la localització de depòsits per a les terres i llocs d'arreplega per a les instal·lacions auxiliars i el parc de maquinàries. Es prohibeix expressament el depòsit o amuntegament temporal de terres, materials o residus, així com instal·lacions en el llit del barranc de Xiva. En finalitzar les obres, es durà a terme una campanya de neteja amb l'objecte d'eliminar totes les instal·lacions temporals i retirar totes les restes d'obra i els residus. Aquests residus seran gestionats de forma correcta en funció de la seua naturalesa.  
Durant l'obra hi haurà una vigilància i seguiment arqueològic intensiu, en les labors de desbrossament i retirada de la coberta vegetal, i en el cas d'apareixer algun tipus de jaciment, l'empresa adjudicatària de l'execució estarà obligada a notificar qualsevol aparició de restes a la Direcció General de Cultura i Patrimoni, de la Conselleria d'Educació, Investigació, Cultura i Esport. Per seguiment intensiu ha d'entendre's el control exhaustiu del moviment de terres, realitzat per un tècnic competent degudament autoritzat per la Conselleria de Cultura.  
  
Atés que l'actuació està sobre un curs d'aigua, es dissenyaran barreres de sediments que eviten l'abocament de partícules sòlides. Així mateix, s'establiran les mesures protectores adequades per a evitar que els vessaments de combustibles de vehicles o altres materials contaminants afecten el sòl o el medi i, en cas de vessament fortuït, es procedirà al control immediat amb barreres.  
Atés que el barranc de Xiva està considerat com a sòl forestal segons el PATFOR i el canyar existent en aquest barranc representa un risc d'incendi forestal, s'haurà d'establir en el projecte un plec general de normes de seguretat en prevenció d'incendis forestals, d'acord amb el que estableix el Decret 7/2004, de 23 gener, pel qual s'aprova el plec general de normes de seguretat en prevenció d'incendis forestals a observar en l'execució d'obres i treballs que es realitzen en terreny forestal o en els seus voltants.  
S'haurà de complir estrictament l'estudi de gestió de residus de construcció i demolició, redactat segons el Reial decret 105/2008, d'1 de febrer, pel qual es regula la producció i gestió dels residus de construcció i demolició, si bé s'haurà de tindre en compte l'Ordre APM/1007/2017, de 10 d'octubre, sobre normes generals de valoració de materials naturals excavats per a la seua utilització en operacions de reblert i obres diferents d'aquelles en què es van generar.  
  
A fi d'evitar la proliferació de les espècies invasores existents en el llit del barranc de Xiva, el desbrossament d'aquesta zona es realitzarà seguint els criteris següents:  
- Totes les arreplegues de restes vegetals del desbrossament, previ a la seua retirada i entrega a gestor autoritzat es realitzarà fora del llit del barranc.  
- En l'eliminació del canyar, a més de desbrossar la part aèria s'extraurà els rizomes de la canya, i s'excavarà un mínim de 40 cm en el terreny i se separaran les restes vegetals del sòl per mitjà de cullera adaptada i vibració amb l'excavadora. Se suggereix l'ocupació de geotèxtil biodegradable per a evitar l'aparició novament d'espècies invasores.  
- Totes les restes vegetals hauran de ser retirades a abocador o entregades a gestor autoritzat.  
S'ha previst la revegetació dels talussos amb espècies pertanyents a la sèrie de vegetació a què pertany el municipi. Així mateix, s'haurà de restaurar els accessos a la mare del llit i les afectacions sobre el llit que s'hagen produït per a l'execució dels murs mitgers.  
  
La vereda del Carrer de la Pila es reposa per mitjà de la construcció d'un carril bici, que donarà continuïtat al carril bici que hi ha a Torrent amb el carril bici de Picanya i possibilitarà l'ús recreatiu d'aquest tram de camí ramader.  
En relació amb l'impacte acústic de l'actuació en fase d'execució, les tasques es realitzaran obligatòriament en horari diürn. No obstant això, es considera necessari que l'òrgan substantiu realitze a l'any de posada en servei de la infraestructura un mesurament dels nivells acústics reals emesos en la contornada del nou accés. En el cas que els valors obtinguts superen en 10 dB(A) els valors establits en l'annex II de Llei 7/2002, de 3 de desembre, de protecció contra la contaminació acústica, es procedirà a l'establiment de les mesures correctores adequades i a la comprovació del seu funcionament per part de l'òrgan substantiu.  
  
Per al control de l'emissió de pols i partícules ocasionada pel moviment de terres i el trànsit de la maquinària, s'hauran de regar amb una certa freqüència, per mitjà de camió-cisterna les superfícies de terra sobre les quals s'estiga treballant, així com sobre els vials de circulació de la maquinària d'accés a l'obra.  
Amb caràcter general, el transport de materials pulverulents dins de l'àrea d'afectació es realitzarà amb banyeres cobertes amb lona.  
En les obres només es realitzaran les operacions de manteniment diari imprescindible de maquinària o vehicles, i no es permeten operacions que impliquen risc de contaminació del sòl, com ara canvi d'oli o llavat de vehicles. Aquestes es realitzaran en tallers autoritzats o instal·lacions apropiades.  
  
Conclusió  
Considerant les característiques del projecte, la magnitud dels impactes previsibles i les mesures preventives i correctores plantejades, s'estima que el projecte no generarà efectes significatius sobre el medi ambient sempre que es realitze segons el que estableix el document ambiental remés i les condicions que a continuació s'especifiquen:  
  
1. Es considera necessari abalisar el perímetre de les obres, amb l'objecte d'impedir el pas de persones i maquinària en zones no autoritzades, evitar l'acumulació de materials en àmbits no previstos i minimitzar l'afectació als sòls.  
2. Atés que l'actuació està sobre un curs d'aigua, es dissenyaran barreres de sediments que eviten l'abocament de partícules sòlides. Així mateix, s'establiran les mesures protectores adequades per a evitar que els vessaments de combustibles de vehicles o altres materials contaminants afecten el sòl o el medi i, en cas de vessament fortuït, es procedirà al control immediat amb barreres.  
3. S'haurà de restaurar els accessos a la mare del llit i les afectacions sobre el llit que s'hagen produït per a l'execució dels murs mitgers.  
  
4. S'estudie la possibilitat de l'ocupació de geotèxtil biodegradable per a evitar l'aparició novament d'espècies invasores.  
5. L'òrgan substantiu realitze a l'any de posada en servei de la infraestructura un mesurament dels nivells acústics reals emesos en la contornada del nou accés. En el cas que els valors obtinguts superen en 10 dB(A) els valors establits en l'annex II de Llei 7/2002, de 3 de desembre, de protecció contra la contaminació acústica, es procedirà a l'establiment de les mesures correctores adequades i a la comprovació del seu funcionament per part de l'òrgan substantiu.  
  
Per tant, no cal tramitar un procediment d'avaluació d'impacte ambiental ordinària, sense perjuí del compliment de la normativa i la legislació ambiental i sectorial aplicable.  
  
Consideracions jurídiques  
1. El projecte examinat constitueix un dels supòsits fàctics en els quals resulta preceptiva l'avaluació d'impacte ambiental simplificada, prèvia a la resolució administrativa que s'adopte per a l'aprovació definitiva d'aquell, segons es desprén de l'article 7.2 de la Llei 21/2013, de 9 de desembre, d'avaluació ambiental.  
2. En l'expedient s'han observat els tràmits previstos en la secció 2a de la Llei 21/2013, de 9 de desembre, d'avaluació ambiental i en les altres disposicions que se li apliquen.  
3. L'article 13 del Decret 158/2015, de 28 de juny, del Consell, pel qual s'aprova el Reglament orgànic i funcional de la Conselleria d'Agricultura, Medi Ambient, Canvi Climàtic i Desenvolupament Rural, atribueix a la Direcció General de Medi Natural i Avaluació Ambiental la competència sobre avaluació ambiental de plans i programes i de projectes.  
  
Informe d'impacte ambiental  
Primer  
El Projecte de construcció d'un nou pont sobre el barranc de Xiva. Accés a Torrent, no té efectes significatius sobre el medi ambient, d'acord amb el que estableix l'article 46 i 47 i els criteris establits en l'annex III de la Llei 21/2013, de 9 de desembre, d'avaluació ambiental, sempre que es realitze segons el que estableix el document ambiental remés i les condicions que a continuació s'especifiquen:  
  
1. Es considera necessari abalisar el perímetre de les obres, amb l'objecte d'impedir el pas de persones i maquinària en zones no autoritzades, evitar l'acumulació de materials en àmbits no previstos i minimitzar l'afectació als sòls.  
2. Atés que l'actuació està sobre un curs d'aigua, es dissenyaran barreres de sediments que eviten l'abocament de partícules sòlides. Així mateix, s'establiran les mesures protectores adequades per a evitar que els vessaments de combustibles de vehicles o altres materials contaminants afecten el sòl o el medi i, en cas de vessament fortuït, es procedirà al seu immediat control amb barreres.  
3. S'haurà de restaurar els accessos a la mare del llit i les afectacions sobre el llit que s'hagen produït per a l'execució dels murs mitgers.  
  
4. S'estudie la possibilitat de l'ocupació de geotèxtil biodegradable per a evitar l'aparició novament d'espècies invasores.  
5. L'òrgan substantiu realitze a l'any de posada en servei de la infraestructura un mesurament dels nivells acústics reals emesos en la contornada del nou accés. En el cas que els valors obtinguts superen en 10 dB(A) els valors establits en l'annex II de Llei 7/2002, de 3 de desembre, de protecció contra la contaminació acústica, es procedirà a l'establiment de les mesures correctores adequades i a la comprovació del seu funcionament per part de l'òrgan substantiu.  
  
  
Segon  
D'acord amb el que disposa l'article 47.3 de la Llei 21/2013, de 9 de desembre, d'avaluació ambiental, aquest informe d'impacte ambiental es publicarà en el Diari Oficial de la Generalitat Valenciana i s'ha d'entendre que això no eximeix el promotor de l'obtenció de les autoritzacions que resulten legalment exigibles així com del compliment de tots els preceptes legals que siguen aplicables.  
  
  
Tercer  
D'acord amb el que disposa l'article 47.4 de la Llei 21/2013, de 9 de desembre, d'avaluació ambiental, aquest informe d'impacte ambiental perdrà la seua vigència i cessarà en la producció dels efectes que li són propis si una vegada publicat en el Diari Oficial de la Generalitat Valenciana no s'haguera procedit a l'autorització del projecte en el termini màxim de quatre anys des de la publicació.  
  
Quart  
D'acord amb el que disposa l'article 47.6 de la Llei 21/2013, de 9 de desembre, d'avaluació ambiental, aquest informe d'impacte ambiental no serà objecte de cap recurs sense perjuí que, si és el cas, procedisquen en via administrativa o judicial davant de l'acte, si és el cas, d'autorització del projecte.  
  
Cinqué  
D'acord amb l'article 48 de la Llei 21/2013, de 9 de desembre, d'avaluació ambiental, l'òrgan substantiu, en el termini de quinze dies des que adopte la decisió d'autoritzar o denegar el projecte, remetrà al diari oficial corresponent, per a la seua publicació, un extracte del contingut de la dita decisió. Així mateix publicarà en la seua seu electrònica la decisió sobre l'autorització o denegació del projecte i una referència al diari oficial corresponent en el qual es va publicar l'informe d'impacte ambiental.  
  
València, 30 d'abril de 2018.- El director general de Medi Natural i d'Avaluació Ambiental: Antoni Marzo i Pastor».  
  
València, 8 de gener de 2019.- El director general de Medi Natural i d'Avaluació Ambiental: Antoni Marzo i Pastor.